**An Chopail *IS*: Nótaí an Mhúinteora**

|  |  |
| --- | --- |
| Leibhéal | An Ardteistiméireacht  |
| Spriocanna | Rialacha faoin chopail a chur i láthair na bhfoghlaimeoirí |
| Stór focal | Ginearálta |

|  |
| --- |
| Straitéisí Múinteoireachta Molta |

Léigh na treoracha leis na daltaí agus tabhair an oiread samplaí breise agus is gá go dtí go dtuigeann na daltaí na rialacha faoin chopail, go háirithe na ceisteanna agus na freagraí cearta.

|  |
| --- |
| Freagraí |

|  |  |
| --- | --- |
| ***Spáinnis***  | ***Si / no*** |
| ***Gearmáinis***  | ***Ja / nein*** |
| ***Fraincis***  | ***Oui / non*** |
| ***Iodáilis***  | ***Si / no*** |
| ***Seapáinis***  | ***Níl a leithéid ann, úsáidtear an briathar chun an freagra a thabhairt. Díreach cosúil leis na nGaeilge.*** |

An bhfuil tú go maith? **Tá / níl**

An dtéann tú go dtí an phictiúrlann gach lá? **Téim / ní théim**

An itheann tú feoil? **Ithim / ní ithim**

An imríonn Pól sacar? **Imríonn / ní imríonn**

Is rang maith é seo! **Is ea/ní hea**

An bhfuil an aimsir go deas? **Tá/níl**

Is olc an scéal é!  **Is olc/ní olc *nó* is ea/ní hea**

An bhfuil bia blasta ann? **Tá/níl**

An tusa Síle? **Is mé/ní mé**

Tá drochlá ann! **Tá/níl**

An mac léinn tú?  **Is ea/ní hea**

Is ceacht deacair é!  **Is ea/ní hea**

An tusa an cailín is cliste sa rang? **Is mé/ní mé**

An ceoltóir tú? **Is ea/ní hea**

**An cluiche – Cé hé?**

Beidh gach beirt ag obair le chéile. Caithfidh duine amháin ainm ón mbosca a roghnú ach GAN é a insint don duine eile. Caithfidh an duine eile ceisteanna chur go dtí go bhfaigheann sé amach cé hé an duine sin. Ní féidir ach freagra gonta a thabhairt ar an gceist. Mar shampla:

Duine A: Superman roghnaithe aige go rúnda.

Duine B: An bean í?

Duine A: Ní hea.

Duine B: An fear é?

Duine A: Is ea.

Duine B: An Éireannach é?

Duine A: Ní hea.

Agus mar sin de go dtí go n-aimsíonn siad an duine ceart. Abair leo rólanna a mhalartú ansin.